মুহাম্মাদ: দ্য ম্যাসেঞ্জার অব গড (চলচ্চিত্র)
মুহাম্মাদ: দ্য ম্যাসেঞ্জার অব গড (ফার্সি: محمد رسول‌الله, প্রতিবর্ণীকৃত: মুহাম্মাদ রাসুলুল্লাহ) ২০১৫ সালে মুক্তিপ্রাপ্ত একটি ইরানি চলচ্চিত্র। এই চলচ্চিত্রটি পরিচালনা করেছেন মাজিদ মাজিদি। সর্বশেষ ইসলামের পয়গম্বর মুহাম্মদ (সা.)এর জীবন নিয়ে নির্মিত ৩ পর্বের ধারাবাহিক চলচ্চিত্রসমূহের প্রথম পর্ব এটি। মুহাম্মদের শৈশবের উপর ভিত্তি করে রচিত হয়েছে এর কাহিনী। এটি এখন পর্যন্ত ইরানের সবচেয়ে বেশি বাজেটের চলচ্চিত্র হিসেবে বিবেচিত। চলচ্চিত্রটির চিত্রগ্রহণ করেছেন ভিত্তেরিও স্টোরারো এবং আবহসঙ্গীত পরিচালনা করেছেন এ. আর. রহমান।